Fora de l’hemicicle es parlava de la consulta però també de Miguel Arias Cañete. A dins, a la sessió de control, Mariano Rajoy i Alfredo Pérez Rubalcaba van aparcar el seu acord anticonsulta -forjat en diverses trobades bilaterals per repartir-se els papers i esmorteir el “desafiament” del Parlament- i s’enfrontaven per les desigualtats i les retallades. El reconeixement que els dirigents del PP feien al paper del líder del PSOE al debat quedava esvaït per les crítiques a l’herència rebuda. La motxilla de Rubalcaba, que a més de ministre va ser vicepresident amb Zapatero, està carregada de pedres i Rajoy ho aprofita tant com pot.